พชร ธรรมมล

**พชร ธรรมมล**  (ชื่อเดิม: ปรมัติ; ชื่อเล่น: ฟลุค) เป็นนักการเมือง อดีตนักร้องและอดีตนักแสดงชาวไทย มีชื่อเสียงเมื่อเป็นอันดับที่สาม จากการเข้าประกวดร้องเพลง ในรายการโทรทัศน์ "เดอะสตาร์ ค้นฟ้าคว้าดาวปี 5"

## ประวัติ
พชรเกิดเมื่อวันที่ 9 ตุลาคม พ.ศ. 2531 ที่กรุงเทพมหานคร เป็นบุตรชายของทรงวุฒิ รมยะพันธุ์ แต่มีปัญญา ธรรมมล (ต้อ) ครูชำนาญการ วิทยาลัยนาฏศิลป์ ซึ่งรับพชรเป็นบุตรบุญธรรมตามกฎหมาย เป็นผู้เลี้ยงดูจนเติบโต สำเร็จการศึกษาระดับประถมจากโรงเรียนโยนออฟอาร์ค  และศึกษาระดับปริญญาตรี สาขานิเทศศาสตร์ มหาวิทยาลัยอัสสัมชัญ ปัจจุบันสำเร็จการศึกษาระดับชั้นปริญญาตรีที่ สถาบันบัณฑิตพัฒนศิลป์ 

ในวัยเด็ก พชรแสดงเป็นสมเด็จพระยอดฟ้า ในภาพยนตร์เรื่องสุริโยไท และแสดงเป็นพระนเรศ ในละครโทรทัศน์เรื่องกษัตริยา

 และเมื่อมีเวลาว่าง พชรยังร้องเพลงหาเงินช่วยเหลือครอบครัวอีกทางหนึ่งด้วย พชรเข้าประกวดร้องเพลง ในรายการโทรทัศน์ เดอะสตาร์ ค้นฟ้าคว้าดาวปี 5 เมื่อปี พ.ศ. 2552 โดยเป็นอันดับที่สามเมื่อจบการแข่งขัน ทว่าต่อมา เขาขอยกเลิกสัญญากับเอ็กแซ็กท์ แล้วออกมาทำงานเพลงด้วยตนเอง ตั้งแต่ปี พ.ศ. 2555

เมื่อปี พ.ศ. 2563 พชรได้ทำวงร่วมกับ ชยธร เศรษฐจินดา (ต้น เดอะสตาร์) และ ภูหิรัณย์ หล่อเสถียรธารี (เซน เดอะสตาร์) ในนามวง 456.FourFiveSix และมีผลงานเพลงแรกปล่อยออกมาชื่อว่าเพลง Moon (พระจันทร์) และผลงานเพลงล่าสุดชื่อเพลง Faded (จางหาย)

## ด้านการเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562พชรเป็นผู้สมัครสมาชิกสภาผู้แทนราษฎรแบบบัญชีรายชื่อ พรรคไทยรักษาชาติ

ในระหว่างการประท้วงในประเทศไทย พ.ศ. 2563–2564 พชร ได้ก่อตั้ง *ภาคีดารา* โดยมีจุดมุ่งหมายต้องการให้บุคคลในวงการบันเทิงหันมาอยู่ข้างประชาชน  

ในการเลือกตั้ง พ.ศ. 2566 เขาลงสมัคร ส.ส. ระบบบัญชีรายชื่อ พรรคเพื่อไทย ลำดับที่ 50 กระทั่งวันที่ 26 กันยายน 2566 ระหว่างการประชุมคณะรัฐมนตรี ที่ประชุมมีมติเห็นชอบแต่งตั้งให้เขาเป็นข้าราชการการเมืองตำแหน่งประจำสำนักเลขาธิการนายกรัฐมนตรี โดยให้มีผลทันที

ปัจจุบัน พ.ศ. 2568 ทำงานที่สำนักงาน กสทช. ตำแหน่งผู้ช่วยเลขานุการประจำ กสทช. 

## ผลงาน
### ดนตรี

### ภาพยนตร์

### ละครโทรทัศน์


### พากย์เสียงภาพยนตร์
* แฮร์รี่ พอตเตอร์ กับนักโทษแห่งอัซคาบัน พากย์เสียงภาษาไทยเป็น แฮร์รี่ พอตเตอร์ (แดเนียล แรดคลิฟฟ์)
* แฮร์รี่ พอตเตอร์ กับถ้วยอัคนี, แฮร์รี่ พอตเตอร์ กับภาคีนกฟีนิกซ์, แฮร์รี่ พอตเตอร์ กับเจ้าชายเลือดผสม และ แฮร์รี่ พอตเตอร์ กับเครื่องรางยมทูต ตอน 1 และ 2 พากย์เสียงภาษาไทยเป็น เนวิลล์ ลองบัตท่อม (แมทธิว ลูว์อิส)

## รางวัล
* ท็อปอวอร์ด 2009 ดาวรุ่งชายยอดเยี่ยม  จากการแสดงในละครเรื่อง พรุ่งนี้ก็รักเธอ
* จีเมมเบอร์ อวอร์ด 2009 สุดยอดฉากละครเด็ดแห่งปี 2009  จากการแสดงในละครเรื่อง พรุ่งนี้ก็รักเธอ

## อ้างอิง

## แหล่งข้อมูลอื่น
* เว็บไซต์แฟนคลับ 
*  Fluke - ไบกอนฟ้า (ชุด Tricky Boy)
* Facebook ส่วนตัว Phachara Thammon

หมวดหมู่:นักแสดงชายชาวไทย
หมวดหมู่:นักแสดงเด็กชาวไทย
หมวดหมู่:นักร้องชายชาวไทย
หมวดหมู่:บุคคลจากกรุงเทพมหานคร‎‎
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนโยนออฟอาร์ค
หมวดหมู่:บุคคลจากคณะนิเทศศาสตร์ มหาวิทยาลัยอัสสัมชัญ
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักพากย์ชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:เดอะสตาร์ ค้นฟ้าคว้าดาว
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นักร้องไทยที่มีความหลากหลายทางเพศ
หมวดหมู่:นักแสดงไทยที่มีความหลากหลายทางเพศ
หมวดหมู่:พรรคไทยรักษาชาติ
หมวดหมู่:นักการเมืองพรรคเพื่อไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564